stanford-oval/wikipedia huggingface dataset:
แฮร์รอดส์

51°29′58.51″N 00°09′48.66″W﻿ / ﻿51.4995861°N 0.1635167°W﻿ / 51.4995861; -0.1635167
| --- | --- |


ประเภท: เอกชน
อุตสาหกรรม: ค้าปลีก
รูปแบบ: ห้างสรรพสินค้า
ก่อตั้ง: พ.ศ. 2377
ผู้ก่อตั้ง: ชาร์ลส์ เฮนรี แฮร์รอด
สำนักงานใหญ่: ถนนบรอมพ์ตัน ไนท์สบริดจ์ ลอนดอน สหราชอาณาจักร
ผลิตภัณฑ์: สินค้าคุณภาพระดับหรูหรา
เจ้าของ: บริษัทกาตาร์ โฮลดิ้ง
พนักงาน: 5000+
บริษัทแม่: แฮร์รอด
เว็บไซต์: www.harrods.com
แฮร์รอดส์ (อังกฤษ: Harrods) เป็นห้างสรรพสินค้าหรูหราบนถนนบรอมพ์ตันในเขตไนท์สบริดจ์ ลอนดอน สหราชอาณาจักร ตราแฮร์รอดส์ยังนำไปใช้กับวิสาหกิจอื่น ๆ ที่ดำเนินงานโดยกลุ่มบริษัทแฮร์รอดส์  รวมถึงธนาคารแฮร์รอดส์ แฮร์รอดส์เอสเตทส์ แฮร์รอดส์เอเวียชัน และแอร์แฮร์รอดส์
ห้างตั้งอยู่บนที่ดินขนาด 18,000 ตารางเมตร มีพื้นที่จำหน่ายสินค้ากว่า 90,000 ตารางเมตรในร้านค้ากว่า 330 ร้าน ห้างเซลฟริดจ์สบนถนนออกซฟอร์ดซึ่งเป็นห้างที่ใหญ่เป็นอันดับสองในสหราชอาณาจักร มีขนาดมากกว่าครึ่งหนึ่งของแฮร์รอดส์เล็กน้อย โดยมีพื้นที่จำหน่ายสินค้า 50,000 ตารางเมตร
คติพจน์ของแฮร์รอดส์คือ Omnia Omnibus Ubique - ทุกสิ่งสำหรับทุกคนในทุกแห่ง ร้านค้าหลายร้านภายในห้างมีชื่อเสียงระดับโลก รวมถึงแผนกคริสต์มาสตามเทศกาลและศูนย์อาหาร
ภูมิหลัง

แฮร์รอดส์ก่อตั้งขึ้นโดย ชาร์ลส์ เฮนรี แฮร์รอด เมื่อ พ.ศ. 2377 โดยตั้งเป็นร้านขายส่งในเขตสเตปนีย์ ย่านอีสต์เอนด์ เนื่องด้วยความสนใจเกี่ยวกับชาเป็นพิเศษ ต่อมาใน พ.ศ. 2392 แฮร์รอดได้ซื้อร้านค้าขนาดเล็กแห่งหนึ่งในเขตไนท์สบริดจ์บนที่ตั้งของห้างในปัจจุบัน เพื่อหนีความวุ่นวายของเมืองชั้นใน และเพื่อโอกาสทำกำไรจากนิทรรศการใหญ่แสดงผลงานทางอุตสาหกรรมจากทุกพื้นทวีป ที่จัดขึ้นใน พ.ศ. 2394 ใกล้กับสวนสาธารณะไฮด์ โดยตอนแรกเริ่มต้นจากร้านค้าห้องเดียว มีผู้ช่วยสองคนและผู้ส่งสารอีกหนึ่งคน ต่อมาชาร์ลส์ ดิกบี แฮร์รอด ผู้เป็นบุตรชาย ได้ดำเนินกิจการจนกลายเป็นธุรกิจขายปลีกที่เฟื่องฟู จำหน่ายยา น้ำหอม เครื่องเขียน ผลไม้ และผัก แฮร์รอดส์ขยายตัวอย่างรวดเร็ว จนกระทั่ง พ.ศ. 2423 ได้ซื้ออาคารที่อยู่ติดกันและจ้างพนักงานหนึ่งร้อยคน
เมื่อต้นเดือนธันวาคม พ.ศ. 2426 ตัวอาคารได้เกิดเพลิงไหม้ ทำให้กิจการที่กำลังเจริญรุ่งเรืองต้องถดถอยลง แต่กระนั้น ชาร์ลส์ แฮร์รอด ยังคงบริการส่งสินค้าแก่ลูกค้าในเทศกาลคริสต์มาสในปีนั้น และทำกำไรได้อย่างดี อาคารใหม่ถูกสร้างขึ้นบนตำแหน่งเดิม และในเวลาไม่นานแฮร์รอดส์ก็ได้รับความเชื่อถือมากขึ้นจากลูกค้าชั้นนำ เช่น ออสการ์ ไวลด์ ลิลลี แลงทรี นักแสดงหญิงระดับตำนาน เอลเลน เทอร์รี Noël Coward ซิกมุนด์ ฟรอยด์ เอ. เอ. ไมลน์ และสมาชิกราชวงศ์อังกฤษหลายพระองค์
วันพุธที่ 16 พฤศจิกายน พ.ศ. 2441 แฮร์รอดส์ได้เปิดตัวบันไดเลื่อนตัวแรกในอังกฤษในห้างที่ถนนบรอมพ์ตัน ซึ่งลักษณะเป็นอุปกรณ์คล้ายล้อตีนตะขาบจากหนังทอที่มีตับลูกกรงจากไม้มะฮอกกานีและกระจกฉาบเงิน ลูกค้าที่ตื่นตระหนกจากการขึ้นบันไดเลื่อนจะได้รับบรั่นดีที่ด้านบนบันไดเพื่อช่วยกระตุ้นประสาท
เหตุการณ์สำคัญในประวัติศาสตร์ของแฮร์รอดส์

พ.ศ. 2377 : ชาร์ลส์ เฮนรี แฮร์รอด (2342 - 2428) ก่อตั้งร้านขายส่งในเขตสเตปนีย์ ในลอนดอนด้านตะวันออก
พ.ศ. 2392 : แฮร์รอดส์ย้ายไปยังเขตไนท์สบริดจ์ของลอนดอน ใกล้กับสวนสาธารณะไฮด์
พ.ศ. 2404 : ชาร์ลส์ ดิกบี แฮร์รอด ผู้เป็นบุตรชาย ได้เข้าดำเนินกิจการ แล้วปรับเปลี่ยนกิจการใหม่
พ.ศ. 2426 : วันที่ 6 ธันวาคม อาคารของห้างเกิดเพลิงไหม้ ครอบครัวแฮร์รอดสร้างอาคารใหม่ให้มีขนาดใหญ่กว่าเดิม
พ.ศ. 2432 : ชาร์ลส์ ดิกบี แฮร์รอด วางมือจากกิจการ หุ้นของแฮร์รอดส์ถูกปล่อยขายในตลาดหลักทรัพย์ลอนดอนภายใต้ชื่อ ห้างแฮร์รอดส์จำกัด (Harrod's Stores Limited)
พ.ศ. 2448 : อาคารที่เห็นในปัจจุบันสร้างเสร็จสมบูรณ์ตามการออกแบบโดยสถาปนิก ชาร์ลส์ วิลเลียม สตีเฟนส์ โดยเริ่มก่อสร้างตั้งแต่ พ.ศ. 2437
พ.ศ. 2457 : แฮร์รอดส์เปิดสาขาแรกและสาขาเดียวในต่างประเทศที่บัวโนสไอเรส อาร์เจนตินา และแยกตัวออกจากแฮร์รอดส์ในปลายทศวรรษที่ 1940 แต่ยังคงดำเนินกิจการภายใต้ชื่อ แฮร์รอดส์ บัวโนสไอเรส
พ.ศ. 2457 : แฮร์รอดส์ซื้อห้างสรรพสินค้าดิกคินส์แอนด์โจนส์บนถนนรีเจนท์
พ.ศ. 2462 : แฮร์รอดส์ซื้อห้างสรรพสินค้าเคนดัลส์ในแมนเชสเตอร์ และใช้ชื่อแฮร์รอดส์เป็นเวลาสั้น ๆ ในช่วงทศวรรษที่ 1920 ต่อมาถูกเปลี่ยนชื่อกลับเป็นเคนดัลส์ตามที่พนักงานและลูกค้าคัดค้าน
พ.ศ. 2502 : เฮาส์ออฟเฟรเซอร์ บริษัทห้างสรรพสินค้าอังกฤษผู้ถือหุ้นใหญ่ ได้ซื้อแฮร์รอดส์ไป
พ.ศ. 2512 : สิงโตชื่อ คริสเตียน ถูกซื้อมาโดยจอห์น เรนดัลล์ และแอนโธนี 'เอซ' บูร์ค ต่อมาถูกปล่อยคืนสู่ธรรมชาติในเคนยาหลังจากโตเต็มที่แล้ว
พ.ศ. 2526 : กองกำลังสาธารณรัฐไอริชเฉพาะกิจ ได้ก่อวินาศกรรมที่ด้านนอกห้างที่ไนท์สบริดจ์ มีผู้เสียชีวิตหกราย
พ.ศ. 2528 : พี่น้องฟาเยดได้ซื้อห้างไปในราคา 615 ล้านปอนด์สเตอร์ลิง
พ.ศ. 2533 : ร้านแฮร์รอดส์เปิดตัวบนเรือเดินสมุทร RMS ควีนแมรี ในเมืองลองบีช แคลิฟอร์เนีย ซึ่งต่อมาตกเป็นของบริษัท วอลท์ ดีสนีย์
พ.ศ. 2537 : ความสัมพันธ์ระหว่างเฮาส์ออฟเฟรเซอร์และแฮร์รอดส์เกิดแตกหัก แฮร์รอดส์ยังคงเป็นของครอบครัวอัล ฟาเยด ขณะที่เฮาส์ออฟเฟรเซอร์ถูกปล่อยขายในตลาดหลักทรัพย์
พ.ศ. 2540 : ศาลอังกฤษออกคำสั่งห้ามไม่ให้ห้างแฮร์รอดส์ในบัวโนสไอเรสทำการค้าภายใต้ชื่อแฮร์รอดส์อีก
พ.ศ. 2543 : ร้านแฮร์รอดเปิดตัวบนเรือเดินสมุทร RSM ควีนอลิซาเบธที่สอง ของคูนาร์ดไลน์
พ.ศ. 2549 : ร้าน "102" ของแฮร์รอดส์เปิดตรงข้ามกับอาคารของห้างบนถนนบรอมพ์ตัน ประกอบด้วยสัมปทานอย่างคริสปีครีม และโย่! ซุชิ รวมทั้งร้านขายดอกไม้ ร้านขายสมุนไพร ร้านนวด และสปาออกซิเจน
พ.ศ. 2549 : โอมาร์ ฟาเยด บุตรชายคนเล็กของโมฮัมเหม็ด เข้าร่วมคณะกรรมการของแฮร์รอดส์
พ.ศ. 2553 : นายโมฮัมหมัด อัล ฟายเอ็ด เจ้าของห้าง ขายกิจการให้กับบริษัทกาตาร์ โฮลดิ้ง เป็นมูลค่า 1,500 ล้านปอนด์
เหตุการณ์สำคัญในประวัติศาสตร์ของแฮร์รอดส์ > ผลิตภัณฑ์และบริการ

ร้านค้า 330 ร้านในห้างมีผลิตภัณฑ์และบริการหลากหลายประเภท อย่างเช่น เครื่องแต่งกายสำหรับลูกค้าทุกประเภท (สตรี บุรุษ เด็ก และทารก) อุปกรณ์อิเล็กทรอนิกส์ เครื่องเพชรพลอย อุปกรณ์กีฬา เครื่องแต่งกายสำหรับแต่งงาน สัตว์เลี้ยงและอุปกรณ์สำหรับสัตว์เลี้ยง ของเล่น อาหารและเครื่องดื่ม ผลิตภัณฑ์เสริมสุขภาพและความงาม ของขวัญบรรจุหีบห่อ เครื่องเขียน เครื่องใช้ในบ้าน เครื่องเรือน ฯลฯ
ตัวอย่างของบริการในห้าง เช่น :
ร้านอาหาร 28 ร้านที่บริการอาหารทุกรูปแบบตั้งแต่ High tea, Tapas, Pub food ไปจนถึง Haute cuisine
รายการช่วยเลือกซื้อสินค้าเป็นส่วนตัวที่รู้จักในชื่อ "By Appointment"
บริการซ่อมนาฬิกาข้อมือ
ร้านตัดเย็บเสื้อผ้า
ร้านขายยา
ร้านเสริมสุขภาพและความงาม
ร้านทำผม
บริการทางการเงิน
ธนาคารแฮร์รอดส์
บริการวางแผนและออกแบบห้องน้ำโดย Ella Jade
บริการวางแผนและจัดเตรียมอาหารสำหรับงานเลี้ยง
บริการส่งอาหาร
บริการไวน์
ตะกร้าปิกนิกและกล่องของขวัญตามสั่ง
เค้กตามสั่ง
น้ำหอมตามสั่ง
วันที่มีลูกค้าคับคั่งที่สุด จะมีลูกค้ามากถึง 300,000 คน จำนวนนี้รวมจำนวนที่สูงที่สุดของลูกค้าจากประเทศที่ไม่ได้พูดภาษาอังกฤษ มีพนักงานกว่าห้าพันคนจากกว่าห้าสิบประเทศที่ทำงานในแฮร์รอดส์
ในร้าน 'แฮร์รอดส์ 102' ที่อยู่ตรงข้ามกับห้างบนถนนบรอมพ์ตัน ยังมีร้านสัมปทานอีกจำนวนหนึ่ง อย่างเช่น เทิร์นบูลแอนด์อัสเซอร์ เอชเอ็มวี วอเตอร์สโตนส์ คริสปีครีม และ David Clulow Opticians
วันที่ 15 ตุลาคม พ.ศ. 2552 ธนาคารแฮร์รอดส์เริ่มจำหน่ายทองคำแท่งและเหรียญทองคำที่ลูกค้าสามารถหยิบจากชั้นวางได้ทันที และยังมีผลิตภัณฑ์ทองคำน้ำหนักตั้งแต่ 1 กรัมจนถึง 12.5 กิโลกรัม รวมทั้งบริการสำรองทองคำและรับซื้อทองคำคืนที่จะให้บริการในอนาคต
แผนกและประเภทร้านค้าแยกตามชั้น > ชั้นใต้ดิน

เครื่องแต่งกายบุรุษ
ศูนย์อาหาร
สินค้าที่ระลึกของแฮร์รอดส์
กระเป๋าถือ
เครื่องเขียนและของขวัญ
บริการห่อของขวัญ
บริการบัตรสะสมแต้ม
ธนาคารแฮร์รอด
บริการหลังขายนาฬิกาข้อมือและเครื่องเพชรพลอย
แผนกและประเภทร้านค้าแยกตามชั้น > Ground Floor

เครื่องแต่งกายบุรุษ
สินค้าเกี่ยวกับความงาม
ศูนย์อาหาร
สินค้าที่ระลึกของแฮร์รอดส์
กระเป๋าและเครื่องประดับ
บริการรับฝากของและห้องนิรภัย
บริการรับสั่งอาหารและจัดตะกร้าของขวัญ
บริการดอกไม้
แผนกและประเภทร้านค้าแยกตามชั้น > ชั้นที่หนึ่ง

รองเท้าสตรี
เครื่องแต่งกายสตรี
บริการเลือกซื้อสินค้าอย่างเป็นส่วนตัว
แผนกและประเภทร้านค้าแยกตามชั้น > ชั้นที่สอง

เครื่องใช้บนโต๊ะอาหาร
เครื่องตกแต่งบ้าน
เครื่องนอนและเครื่องใช้ในห้องน้ำ
เครื่องครัว
อุปกรณ์ในการเดินทาง
ร้านแฮร์รอด
บริการในงานแต่งงานและเฉลิมฉลอง
แผนกและประเภทร้านค้าแยกตามชั้น > ชั้นที่สาม

เครื่องเรือน
ความบันเทิงในบ้าน
เครื่องตกแต่งบ้าน
บริการรับตกแต่งภายใน
แผนกและประเภทร้านค้าแยกตามชั้น > ชั้นที่สี่

เครื่องแต่งกายและอุปกรณ์สำหรับเด็ก
ของเล่น
สัตว์เลี้ยง
เครื่องแต่งกายสตรี
แผนกและประเภทร้านค้าแยกตามชั้น > ชั้นที่ห้า

อุปกรณ์กีฬาและสันทนาการ
สินค้าและบริการเกี่ยวกับความงาม
บริการด้านการเงิน
บริการบัตรสะสมแต้ม
เสื้อกันกระสุน
คำวิจารณ์

แฮร์รอดส์และโมฮัมเหม็ด อัล ฟาเยด ถูกวิจารณ์จากการจำหน่ายผลิตภัณฑ์ขนสัตว์แท้ และเกิดการประท้วงในกรณีนี้เป็นประจำที่ด้านนอกห้าง แฮร์รอดส์เป็นห้างสรรพสินค้าเพียงแห่งเดียวในสหราชอาณาจักรที่ยังคงจำหน่ายผลิตภัณฑ์ขนสัตว์ ใน พ.ศ. 2547 แฮร์รอดส์ถูกโจมตีจากชุมชนฮินดูในกรณีจำหน่ายชุดชั้นในสตรีที่มีภาพเทพีของเอเชียใต้ ซึ่งชุดชั้นในนี้ทางห้างได้เก็บออกและขอโทษอย่างเป็นทางการ
งูเห่าอียิปต์

เมื่อวันที่ 10 กันยายน พ.ศ. 2545 แฮร์รอดส์ได้เช่างูเห่าอียิปต์หนึ่งตัวมาใช้รักษาความปลอดภัยของรองเท้าประดับทับทิม แซฟไฟร์ และเพชร ที่ออกแบบโดย Rene Caovilla มูลค่า 62,000 ปอนด์สเตอร์ลิง ที่จัดแสดงอยู่ที่แผนกรองเท้า
อนุสรณ์

หลังจากไดอาน่า เจ้าหญิงแห่งเวลส์ สิ้นพระชนม์พร้อมกับโดดี ฟาเยด บุตรชายของโมฮัมเหม็ด อัล ฟาเยด ทางห้างได้สร้างอนุสรณ์ภายในห้างสองแห่งเพื่อรำลึกถึงบุคคลทั้งสองตามความต้องการของอัล ฟาเยด แห่งแรกเปิดเมื่อวันที่ 12 เมษายน พ.ศ. 2541 ประกอบด้วยภาพถ่ายของทั้งสองอยู่ด้านหลังแท่นรูปพีระมิดที่ตั้งแก้วไวน์ที่ยังมีคราบลิปสติกจากพระกระยาหารค่ำมื้อสุดท้ายของเจ้าหญิงไดอาน่า และแหวนที่มีคำบรรยายว่าเป็นแหวนหมั้นที่โดดีซื้อก่อนวันที่เสียชีวิต
อนุสรณ์แห่งที่สองเปิดเมื่อ พ.ศ. 2548 ตั้งอยู่ที่บันไดเลื่อนอียิปต์ที่ประตูสาม มีชื่อว่า "เหยื่อผู้บริสุทธิ์" เป็นรูปหล่อทองสัมฤทธิ์ของบุคคลทั้งสองในท่วงท่าเต้นรำบนชายหาดใต้ปีกของนกอัลบาทรอส ซึ่งเป็นสัญลักษณ์สื่อถึง "จิตวิญญาณอันศักดิ์สิทธิ์" รูปหล่อนี้สร้างขึ้นโดยบิลล์ มิทเชลล์ วัย 80 ปี ผู้เป็นเพื่อนสนิทกับอัล ฟาเยด และเป็นที่ปรึกษาด้านการออกแบบศิลป์ให้แก่แฮร์รอดส์มานาน 40 ปี อัล ฟาเยด กล่าวว่า เขาต้องการให้จิตวิญญาณของบุคคลทั้งสองยังคงมีชีวิตผ่านทางรูปหล่อนี้
หลังการเสียชีวิตของไมเคิล แจ๊คสัน อัล ฟาเยด ประกาศว่า ได้มีการหารือถึงแผนการสร้างอนุสรณ์สำหรับศิลปินผู้ล่วงลับแล้ว
ดูเพิ่ม

Chris Bennett and Colin Cameron (2000-02-07). Behind the Scenes at Harrods. Andre Deutsch. ISBN 0-233-99617-6.
Tim Dale (November 1986). Harrods: The Store and the Legend. Pan. ISBN 0-330-29800-3.
แหล่งข้อมูลอื่น

Harrods website
Harrods Aviation
Harrods Estates
Harrods store elevation
Mohamed al-Fayed interview Harrods Owner เก็บถาวร 2006-07-01 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  ออสเตรเลีย 
ภูมิศาสตร์:  Structurae 
วิชาการ:  CiNii 
ภาพวาดเมื่อ พ.ศ. 2452 แสดงชนชั้นสูงชาวลอนดอนเดินอยู่หน้าแฮร์รอดส์

แผนกเครื่องแต่งกายตกแต่งแบบอียิปต์ หลายส่วนในห้างจะตกแต่งภายในแบบอียิปต์โบราณ
"เหยื่อผู้บริสุทธิ์" อนุสรณ์แห่งที่สองในแฮร์รอดส์
โฮเชยา 1

บทที่ 1 ของหนังสือโฮเชยาในคัมภีร์ฮีบรู
| โฮเชยา 1 |
| --- | --- |
← ดาเนียล 12โฮเชยา 2 →
4Q166 "ม้วนหนังสืออธิบายโฮเชยา" (ปลายศตวรรษที่ 1 ก่อนคริสตกาล)
หนังสือ: หนังสือโฮเชยา
ภาคในคัมภีร์ฮีบรู: เนวีอีม
ภาคในคัมภีร์ไบเบิลคริสต์: พันธสัญญาเดิม
ลำดับในภาคของคัมภีร์ไบเบิลคริสต์: 28
โฮเชยา 1 (อังกฤษ: Hosea 1) เป็นบทแรกของหนังสือโฮเชยาในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสือโฮเชยาประกอบด้วยคำเผยพระวจนะที่ถือว่าเป็นของผู้เผยพระวจนะโฮเชยาบุตรเบเออรี หนังสือโฮเชยาเป็นส่วนหนึ่งของหนังสือสิบสองผู้เผยพระวจนะน้อยในคัมภีร์ฮีบรู บทที่ 1 ของหนังสือโฮเชยามุ่งเน้นโดยเฉพาะไปที่การผิดประเวณีทางจิตวิญญาณของชาวอิสราเอล โดยแสดงกิจพยากรณ์เชิงสัญลักษณ์
ต้นฉบับ

บทนี้เดิมเขียนด้วยภาษาฮีบรู บทแบ่งออกเป็น 11 วรรคในคัมภีร์ไบเบิลภาษาไทยและภาษาอังกฤษ แต่ในคัมภีร์ฮีบรูวรรค 10 และ 11 ปรากฏในบทที่ 2 2 บทความนี้อิงตามการกำหนดเลขวรรคในคัมภีร์ไบเบิลภาษาไทยและภาษาอังกฤษของศาสนาคริสต์โดยทั่วไป โดยเพิ่มหมายเหตุเป็นเลขวรรคของคัมภีร์ฮีบรู
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4Q79 (4QXIId; 75–50 ปีก่อนคริสตกาล) โดยมีวรรคที่หลงเหลือคือ 6–11 (วรรค 1:6-9, 2:1-5 ในคัมภีร์ฮีบรู), และ 4Q82 (4QXIIg; 25 ปีก่อนคริสตกาล) โดยมีวรรคที่หลงเหลือคือ 10–11 (วรรค 2:1-2 ในคัมภีร์ฮีบรู)
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B;  {\mathfrak {G}}B; ศตวรรษที่ 4) ฉบับอะเล็กซานเดรีย (Codex Alexandrinus; A;  {\mathfrak {G}}A; ศตวรรษที่ 5) และฉบับมาร์ชาล (Codex Marchalianus; Q;  {\mathfrak {G}}Q; ศตวรรษที่ 6) บทที่ 1 มี 11 วรรคในเซปทัวจินต์
โครงสร้าง

พระคริสตธรรมคัมภีร์ ฉบับมาตรฐาน (THSV 11) แบ่งเนื้อหาของบทนี้ดังต่อไปนี้:
โฮเชยา 1:1  = คำนำ
โฮเชยา 1:2 -9 = ครอบครัวของโฮเชยา
โฮเชยา 1:10 -11 = การฟื้นฟูอิสราเอล
คำนำ (1:1)

"โฮเชยา": มีความหมายว่า "ความรอด" หรือ "การปลดปล่อย" และยังมีความหมายว่า "ผู้ช่วยให้รอด" หรือ "ผู้ปลดปล่อย" เมื่อเพิ่มคำอุปสรรค "ยาห์" ("Jah") ซึ่งหมายถึงพระนามของ "พระยาห์เวห์" จะทำให้ชื่อกลายเป็น "โยชูวา" รูปเดิมของชื่อนี้มีความเกี่ยวข้องอย่างใกล้ชิดกับคำว่า "โฮซันนา" (hoshia na) หรือ "ช่วยให้รอด" (เปรียบเทียบกับสดุดี 118:25 )
"ในรัชกาลอุสซียาห์": โฮเชยาระบุว่าตนเผยพระวจนะในรัชสมัยของกษัตริย์แห่งยูดาห์ ไม่ใช่ของกษัตริย์แห่งอิสราเอลเหนือซึ่งโฮเชยาอาศัยอยู่ เพราะโฮเชยาถือว่ามีเพียงราชอาณาจักรยูดาห์ที่ชอบธรรมในการปกครอง โดยเอลีชาซึ่งปฏิบัติพันธกิจก่อนโฮเชยานำพระสัญญาของพระเจ้าไปถึงเชื้อสายของดาวิด หันหลังให้เยโฮรัม (2 พงศ์กษัตริย์ 3:13-14) และยอมรับเฉพาะเยโฮชาฟัทกษัตริย์แห่งยูดาห์ พระนามของเยโรโบอัมอาจถูกกล่าวถึงในฐานะกษัตริย์องค์สุดท้ายของอิสราเอลที่พระเจ้าทรงช่วยเนื่องด้วยพระสัญญาที่พระองค์มีต่อเยฮู และยังระบุด้วยว่าพระเจ้าทรงไม่เคยทอดทิ้งอิสราเอลโดยไม่ได้ทรงเตือนล่วงหน้า ตั้งแต่รัชสมัยของเยโรโบอัมที่ 1 ผู้ได้รับการเตือนโดยผู้เผยพระวจนะไม่ปรากฏชื่อที่สนับสนุนคำเผยพระวจนะของตนด้วยความตายของตนเอง (1 พงศ์กษัตริย์ 13) และยังได้รับการเตือนโดยอาหิยาห์ด้วย (1 พงศ์กษัตริย์ 14) จากนั้นบาอาชาได้รับการเตือนโดยเยฮูบุตรฮานานี (1 พงศ์กษัตริย์ 16), อาหับได้รับการเตือนโดยเอลียาห์และมีคายาห์บุตรอิมลาห์, อาซาริยาห์ได้รับการเตือนโดยเอลียาห์ (2 พงศ์กษัตริย์ 1); เยโฮรัมได้รับการเตือนโดยเอลีชาผู้ปฏิบัติพันธกิจจนถึงรัชสมัยของเยโฮอาช (2 พงศ์กษัตริย์ 13:14)
"เยโรโบอัม": คือเยโรโบอัมที่ 2 ผู้สิ้นพระชนม์ในปีที่ 15 ของรัชสมัยอุซซียาห์แห่งยูดาห์ หลังรัชสมัยของพระองค์ กษัตริย์แห่งอิสราเอลที่เหลือทุกพระองค์ต่างบูชาพระเทียมเท็จ: เศคาริยาห์ (2 พงศ์กษัตริย์ 15:9), เมนาเฮม (2 พงศ์กษัตริย์ 15:18), เปคาหิยาห์ (2 พงศ์กษัตริย์ 15:24), เปคาห์ (2 พงศ์กษัตริย์ 15:28) และท้ายที่สุดคือโฮเชยา (2 พงศ์กษัตริย์ 17:2) อิสราเอลเจริญรุ่งเรืองภายนอกมากที่สุดในรัชสมัยของเยโรโบอัมที่ 2 ผู้กอบกู้ดินแดนของอิสราเอลจากซีเรียได้ตามพระวจนะที่เผยโดยผู้เผยพระวจนะโยนาห์ ด้วยความเมตตาของพระเจ้าต่ออิสราเอล ไม่ใช่เพราะความดีของตัวกษัตริย์เอง ดังนั้น "ดินแดนอิสราเอลได้รับการกู้คืน ตั้งแต่ทางเข้าเมืองฮามัท ไกลไปจนถึงทะเลแห่งอาราบาห์" (2 พงศ์กษัตริย์ 14:23-27)
ดูเพิ่ม

โกเมอร์
ดิบลาอิม
เบเออรี
เยโฮอาช กษัตริย์แห่งอิสราเอล
ยิสเรเอล
ยูดาห์
เยรูซาเล็ม
เยโรโบอัม กษัตริย์แห่งอิสราเอล
เยฮู กษัตริย์แห่งอิสราเอล
โยธาม กษัตริย์แห่งยูดาห์
โลรุหะมาห์
โลอัมมี
อาหัส กษัตริย์แห่งยูดาห์
อิสราเอล
อุสซียาห์ กษัตริย์แห่งยูดาห์
เฮเซคียาห์ กษัตริย์แห่งยูดาห์
โฮเชยา
ส่วนในคัมภีร์ไบเบิลที่เกี่ยวข้อง: 2 พงศ์กษัตริย์ 10, 2 พงศ์กษัตริย์ 15
บรรณานุกรม

Collins, John J. (2014). Introduction to the Hebrew Scriptures. Fortress Press. ISBN 9781451469233.
Day, John (2007). "27. Hosea".  ใน Barton, John; Muddiman, John (บ.ก.). The Oxford Bible Commentary (first (paperback) ed.). Oxford University Press. pp. 571–578. ISBN 978-0199277186. สืบค้นเมื่อ February 6, 2019.
Fitzmyer, Joseph A. (2008). A Guide to the Dead Sea Scrolls and Related Literature. Grand Rapids, MI: William B. Eerdmans Publishing Company. ISBN 9780802862419.
Hayes, Christine (2015). Introduction to the Bible. Yale University Press. ISBN 978-0300188271.
Ulrich, Eugene, บ.ก. (2010). The Biblical Qumran Scrolls: Transcriptions and Textual Variants. Brill.
Würthwein, Ernst (1995). The Text of the Old Testament. แปลโดย Rhodes, Erroll F. Grand Rapids, MI: Wm. B. Eerdmans. ISBN 0-8028-0788-7. สืบค้นเมื่อ January 26, 2019.
แหล่งข้อมูลอื่น > ศาสนายูดาห์

Hosea 1 Hebrew with Parallel English
Hosea 1 Hebrew with Rashi's Commentary
แหล่งข้อมูลอื่น > ศาสนาคริสต์

Hosea 1 English Translation with Parallel Latin Vulgate เก็บถาวร 2016-07-03 ที่ เวย์แบ็กแมชชีน
โฮเชยา 1. ยูเวอร์ชัน
| ด ค กหนังสือโฮเชยา |
| --- | --- |
บทในคัมภีร์ไบเบิล:  โฮเชยา 1  2  3  4  5  6  7  8  9  10  11  12  13  14 
สถานที่:  กิลกาล  กิเบอาห์  เชเคม  ไทระ  เบธเอล  เบธาเวน  ภูเขาทาโบร์  มิสปาห์  เมมฟิส  ยูดาห์  รามาห์  สะมาเรีย  อัสซีเรีย  อิสราเอล  อียิปต์ 
บุคคล:  โกเมอร์  ชัลมัน  ดิบลาอิม  เบนยามิน  เบเออรี  พระยาห์เวห์  เยโฮอาช  ยิสเรเอล  เยโรโบอัม  เยฮู  โยธาม  โลรุหะมาห์  โลอัมมี  อาหัส  อุสซียาห์  เอฟราอิม  เฮเซคียาห์  โฮเชยา 
คำศัพท์:  บาอัล  บาอัลเปโอร์ 
ต้นฉบับ:  Hebrew Bible  4Q166  Septuagint  Latin Vulgate  Wycliffe Version  King James Version  American Standard Version  World English Version 
← หนังสือดาเนียล (บทที่ 12) ในคัมภีร์ไบเบิลของศาสนาคริสต์  หนังสือเอเสเคียล (บทที่ 48) ในคัมภีร์ฮีบรูหนังสือโยเอล (บทที่ 1) →
นอร์เทิร์นเทร์ริทอรี

| นอร์เทิร์นเทร์ริทอรี Northern Territory |
| --- | --- |
ดินแดน
   ธง ตรา
สมญา: The Territory, The NT, The Top End
คำขวัญ: none

ประเทศ:  ออสเตรเลีย
เมืองหลวง: ดาร์วิน
Established by NSW: 1825
Transferred to South Australia: 1863
Transferred to Commonwealth: 1911
Dissolved: 1927
Reformed: 1931
Administrator: Tom Pauling
การปกครอง
 • Chief Minister: Paul Henderson (ALP)
 • สมาชิกสภาผู้แทนราษฎร: 2
 • สมาชิกวุฒิสภา: 2
พื้นที่
 • ทั้งหมด: 1,420,970 ตร.กม. (548,640 ตร.ไมล์)
 • พื้นดิน: 1,349,129 ตร.กม. (520,902 ตร.ไมล์)
 • พื้นน้ำ: 71,839 ตร.กม. (27,737 ตร.ไมล์)  5.06%
อันดับพื้นที่: 3rd
ความสูงจุดสูงสุด (Mount Zeil): 1,531 เมตร (5,023 ฟุต)
ประชากร (June 2010)
 • ทั้งหมด: 229,675 คน
 • อันดับ: 8th
 • ความหนาแน่น: 0.17 คน/ตร.กม. (0.4 คน/ตร.ไมล์)
 • อันดับความหนาแน่น: 8th
ผลิตภัณฑ์มวลรวม (2009–10)
 • ผลิตภัณฑ์: $16,880 ล้าน  (อันดับที่ 8th)
 • ต่อหัว: $73,495  (อันดับที่ 2nd)
สัญลักษณ์
 • Floral: Sturt's Desert Rose
 • Colours: Black, white, and ochre
 • Bird: Wedge-tailed Eagle
 • Animal: Red Kangaroo
เขตเวลา: ACST UTC+9:30 does not observe DST
รหัสไปรษณีย์: NT
รหัส ISO 3166: AU-NT
เว็บไซต์: www.nt.gov.au
นอร์เทิร์นเทร์ริทอรี (อังกฤษ: Northern Territory) เป็นดินแดนหนึ่งของประเทศออสเตรเลีย กินเนื้อที่ทางตอนเหนือและตอนกลางของทวีป มีเมืองดาร์วิน เป็นเมืองหลวง เนื้อที่ส่วนใหญ่แห้งแล้ง มีพื้นที่เกษตรกรรมเพียงร้อยละ 10 ภูมิอากาศไม่เหมาะแก่การเพาะปลูก แต่เป็นแหล่งผลิตเหล้าไวน์ชั้นเยี่ยม สภาพอากาศ มี 2 ฤดูคือฤดูฝนกับฤดูร้อน มีอากาศแบบเมดิเตอร์เรเนียน
แหล่งข้อมูลอื่น

Northern Territory Government of Australia
โรงพยาบาลกระทุ่มแบน

| โรงพยาบาลกระทุ่มแบน |
| --- | --- |
สำนักงานปลัดกระทรวงสาธารณสุข

ภูมิศาสตร์
ที่ตั้ง: 450/4 ถนนเทศบาล 4 ตำบลตลาดกระทุ่มแบน อำเภอกระทุ่มแบน จังหวัดสมุทรสาคร 74110, ประเทศไทย
หน่วยงาน
ประเภท: โรงพยาบาลรัฐ
สังกัด: สำนักงานปลัดกระทรวงสาธารณสุข
บริการสุขภาพ
แผนกฉุกเฉิน: มี
จำนวนเตียง: 250 เตียง แต่ให้บริการจริง 316 เตียง
ประวัติ
เปิดให้บริการ: 23 กรกฎาคม พ.ศ. 2522
ลิงก์
เว็บไซต์: http://www.ktbhos.go.th/
โรงพยาบาลกระทุ่มแบน เป็นโรงพยาบาลทั่วไปขนาด 250 เตียง แต่ให้บริการจริง 316 เตียง เป็นโรงพยาบาลระดับตติยภูมิ ตั้งอยู่บนเนื้อที่ทั้งหมด 26 ไร่ 1 งาน 98 ตารางวา ตั้งอยู่ในตำบลตลาดกระทุ่มแบน อำเภอกระทุ่มแบน จังหวัดสมุทรสาคร
โรงพยาบาลกระทุ่มแบนถือเป็นหนึ่งในสิบของโรงพยาบาลในประเทศไทยที่ทำคลอดสูงสุด โดยทำคลอดเด็กทารกปีหนึ่งประมาณ 4,000-5,000 คน ทั้งที่ไม่ใช่โรงพยาบาลขนาดใหญ่
ประวัติ

เมื่อ พ.ศ. 2520 ได้รับอนุมัติงบประมาณจากกระทรวงสาธารณสุขให้จัดสร้างโรงพยาบาลชุมชนขึ้นบนพื้นที่ 25 ไร่ บนที่ดินบริจาคของ นางสาวอุบล ทองสิมา เปิดให้บริการครั้งแรกเมื่อวันที่ 23 กรกฎาคม พ.ศ. 2522 เริ่มแรกมีขนาดเตียง 30 เตียง มีนายแพทย์ชูวิทย์ ลิขิตยิ่งวรา เป็นผู้อำนวยการคนแรก ต่อมารเมื่อเดือนกรกฎาคม พ.ศ. 2525 เปิดตึกผู้ป่วยในขนาด 30 เตียงอีกหนึ่งหลัง ชื่ออาคารตึกประชารัฐ
พ.ศ. 2535 เปิดอาคารตระกูลระหงษ์-มีรักษา พ.ศ. 2542 เปิดอาคารผู้ป่วยใน 5 ชั้น ชื่อ อาคารเฉลิมพระเกียรติ 6 รอบพระชนมพรรษา โดยแบ่งเป็น หอผู้ป่วยหนัก แผนกส่งเสริมสุขภาพ หอผู้ป่วยอายุรกรรม หอผู้ป่วยพิเศษ และหน่วยบริการทั่วไป
23 กรกฎาคม พ.ศ. 2545 เปิดอาคารเฉลิมพระเกียรติ 48 พรรษา สธ โดยแบ่งเป็น ห้องผ่าตัด ศูนย์ตรวจสุขภาพ หอผู้ป่วยศัลยกรรม หอผู้ป่วยพิเศษ ห้องสมุด ศูนย์พัฒนาคุณภาพ หน่วยงานเวชกรรมสังคม หอผู้ป่วยสูตินารีเวชกรรม และหอประชุมใหญ่ ต่อมา 14 มกราคม พ.ศ. 2549 เปิด อาคารเฉลิมพระเกียรติ 6 รอบ พระชนมพรรษา และ อาคารเฉลิมพระเกียรติ 48 พรรษา
เมื่อ 11 กันยายน พ.ศ. 2555 โรงพยาบาลกระทุ่มแบน ได้รับการยกฐานะเป็นโรงพยาบาลทั่วไปขนาดเล็ก (M1) ให้บริการ 250 เตียง
พ.ศ. 2559 กระทรวงสาธารณสุขได้จัดสรรงบประมาณจำนวน 299,688,000 บาท เพื่อก่อสร้างอาคารผู้ป่วยนอก ผู้ป่วยใน 10 ชั้น เป็นอาคารคอนกรีตเสริมเหล็ก ประกอบด้วย แผนกผู้ป่วยนอก แผนกการแพทย์แผนไทย กายภาพบำบัด หอผู้ป่วยสามัญ หอผู้ป่วยพิเศษ และหน่วยงานสนับสนุน
แดเนียล การ์เซีย

| Daniel Garcia |
| --- | --- |

เกิด:  (1998-09-17) 17 กันยายน ค.ศ. 1998 (26 ปี) Buffalo, New York, U.S.
การศึกษา: Buffalo State College
ประวัติมวยปล้ำอาชีพ
ชื่อบนสังเวียน: Daniel Garcia Danny Garcia Dante Rios
ส่วนสูง: 6 ft 0 in (1.83 m)
น้ำหนัก: 187 lb (85 kg)
มาจาก: Buffalo, New York
ฝึกหัดโดย: Brandon Thurston The Blade
เปิดตัว: 2017
แดเนียล การ์เซีย (เกิดเมื่อวันที่ 17 กันยายน 1998) เป็นนักมวยปล้ำอาชีพชาวอเมริกัน เขาเซ็นสัญญากับ All Elite Wrestling (AEW) โดยเขาเป็นแชมป์ TNT นอกจากนี้ เขายังปรากฏตัวใน Ring of Honor (ROH) ซึ่งเป็นรายการในเครือของ AEW โดยเขาเป็นแชมป์ ROH Pure หนึ่งครั้ง ในฐานะส่วนหนึ่งของ Pro Wrestling Guerrilla (PWG) เขาได้เป็นแชมป์โลก PWG เขาเคยปล้ำให้กับ 205 Live และ NXT รายการในเครือของ WWE
แชมป์และรางวัล

All Elite Wrestling
AEW TNT Championship (1 time)
Capital City Championship Combat
C4 Championship (1 time)
Fighting Back Invitational Battle Royal (2019)
Empire State Wrestling
ESW Heavyweight Championship (1 time)
ESPN
Ranked No. 29 of the 30 best Pro Wrestlers Under 30 in 2023
Limitless Wrestling
Limitless World Championship (1 time)
Pro Wrestling Guerrilla
PWG World Championship (1 time)
Battle of Los Angeles (2022)
Pro Wrestling Illustrated
Ranked No. 69 of the top 500 singles wrestlers in the PWI 500 in 2023
Ring of Honor
ROH Pure Championship (1 time)
แหล่งข้อมูลอื่น

Daniel Garcia ที่อินเทอร์เน็ตมูวีเดตาเบส
เกรก นอร์แมนส์ ชาร์กแอตแทก!: ดิอัลติเมตกอล์ฟซิมูเลเตอร์

วิดีโอเกม ค.ศ. 1990
| เกรก นอร์แมนส์ ชาร์กแอตแทก!: ดิอัลติเมตกอล์ฟซิมูเลเตอร์ |
| --- | --- |

ผู้พัฒนา: เกรมลินกราฟิกส์
ผู้จัดจำหน่าย: เกรมลินกราฟิกส์
วางจำหน่าย: ค.ศ. 1990
เกรก นอร์แมนส์ ชาร์กแอตแทก!: ดิอัลติเมตกอล์ฟซิมูเลเตอร์ (อังกฤษ: Greg Norman's Shark Attack!: The Ultimate Golf Simulator) เป็นวิดีโอเกม ค.ศ. 1990 ที่เผยแพร่โดยบริษัทเกรมลินกราฟิกส์
รูปแบบการเล่น

เกรก นอร์แมนส์ ชาร์กแอตแทก!: ดิอัลติเมตกอล์ฟซิมูเลเตอร์ เป็นเกมที่มีสนามกอล์ฟสองแห่งรวมอยู่ ได้แก่ สนามกอล์ฟสมมุติเกรมลิน และสนามรอยัลออโตโมบิลที่เอปซอม เกมดังกล่าวจำลองพืชพรรณและวัฏจักรสภาพอากาศ ตลอดจนผู้เล่นสามารถปรับเปลี่ยนลม, สภาพอากาศ และเอฟเฟกต์ลูกกอล์ฟได้ เกมนี้อนุญาตให้ผู้เล่นสูงสุดสี่คนสามารถแข่งในรูปแบบเดี่ยว, โฟร์บอล, โฟร์ซัม และกรีนซัม เกมดังกล่าวมีมุมมองแบบเต็มของแต่ละหลุม ที่วางอยู่บนกริด 3 มิติที่ซ้อนทับ
ทั้งนี้ เกรก นอร์แมน ผู้เป็นนักกอล์ฟอาชีพชาวออสเตรเลีย ซึ่งมีชื่ออยู่ในเกม เป็นที่รู้จักในฐานะ "ฉลามขาวผู้ยิ่งใหญ่"
การตอบรับ

ไบรอัน วอล์กเกอร์ ได้วิจารณ์เกรก นอร์แมนส์ ชาร์กแอตแทก!: ดิอัลติเมตกอล์ฟซิมูเลเตอร์ ให้แก่นิตยสารเกมส์อินเตอร์เนชันแนล และให้ 1 คะแนนเต็ม 10 (ไก่งวง) เนื่องจากข้อบกพร่อง และระบุว่า "อัลติเมตกอล์ฟให้ความรู้สึกเหมือนเป็นเกมที่ได้รับการตั้งโปรแกรมโดยผู้ที่ไม่เคยเล่นรอบมาก่อนในชีวิต และเบอร์ดีแปลกจริง ๆ"
ส่วนกอร์ดอน โฮตัน สำหรับคอมพิวเตอร์แอนด์วิดีโอเกมส์ได้ชื่นชมระบบเกม และกล่าวว่า "มันไม่สนุกเท่าลีดเดอร์บอร์ด แต่เป็นการจำลองที่แม่นยำกว่ามาก และน่าจะดึงดูดใจแฟน ๆ ของการพิตช์และพัตต์จากเก้าอี้เท้าแขนที่กำลังมองหาบางสิ่งที่ท้าทายกว่าเล็กน้อย"
ขณะที่เคียรัน เบรนแนน จากนิตยสารเดอะวันชื่นชมนวัตกรรมต่าง ๆ เช่น สภาพอากาศที่แตกต่างกันและสามารถเดินบนสนามได้ แต่รู้สึกว่า "นี่ยังเป็นเพียงการจำลองการเล่นกอล์ฟขั้นสุดท้าย"
นิดยสารเดอะเกมส์แมชชีนพบว่าในขณะที่เกม "พยายามเพิ่มจากลีดเดอร์บอร์ดโดยไม่มีคุณสมบัติที่น่าสนใจ ซึ่งขาดตอนด้วยภูมิทัศน์กริด รวมถึงมุมสวิงและการตีที่ปรับได้" เขารู้สึกว่านี่คือ "ไม่มีการปรับปรุงที่สำคัญ"
บทวิจารณ์

อามิกาแอ็กชัน - เมษายน ค.ศ. 1992
อามิกาแอ็กชัน - กรกฎาคม ค.ศ. 1990
อาเอ็สเอ็ม (อัคทึลเลอร์ซ็อฟท์วาเรอมาคท์) - กรกฎาคม ค.ศ. 1990